Štúrova ulica (Bratislava)
|Štúrova|
|ulica/námestie|
|Štát||Slovensko|
|Mesto||Bratislava|
|Mestská časť||Staré Mesto|
|Súradnice|
|Začína na||Kamenné námestie|
|Končí na||Šafárikovo námestie|
|Staršie názvy||Baross Gábor-Straße, Baross Gábor-út|
|Freemap.sk: mapa|
|Mapový portál GKU: katastrálna mapa|
Štúrova ulica je ulica v Bratislave v Starom Meste prepájajúca Kamenné námestie a Námestie SNP so Šafárikovym námestím. Križuje Gorkého ulicu, Jesenského ulicu, Grösslingovú ulicu, Medenú ulicu a Tallerovu ulicu. Pomenovaná je podľa Ľudovíta Štúra. Pôvodne niesla názov Barossova (Baross Gábor-Straße, Baross Gábor-út).
Štúrova ulica je mimoriadne bohatá na architektonické pamiatky a budovy. Nachádza sa tu bývalá budova Národnej banky Slovenska (architekt Emil Belluš, 1936-38), v ktorej dnes sídli Generálna prokuratúra SR, bývalá budova Pravdy, ktorá bola zrekonštruovaná a premenovaná na Pressburg Center, bývalá budova VÚB banky, ktorá po rekonštrukcii má niesť názov City Gate.